Zápisnica zo zasadnutia obecného zastupiteľstva obce
Lúč na Ostrove konaného dňa 27.08.2024
v zasadačke obecného úradu



Prítomní podľa prezenčnej listiny. 

Program zasadnutia:

1. Zahájenie
2. Voľba návrhovej komisie
3. Určenie zapisovateľa a overovateľov zápisnice
4. Schválenie čerpania rozpočtu obce II.Q.2024 
5. Stanovisko hlavného kontrolóra k úprave rozpočtu v roku 2024
6. Schválenie úpravy rozpočtu v roku 2024 
7. Prerokovanie prevádzkovania Zberného dvora
8. Všeobecné informácie   
9. Diskusia
10.Návrh uznesení
11. Záver


1.Zahájenie
Zasadnutie obecného zastupiteľstva  otvoril a viedol starosta obce.
Pán starosta konštatoval, že zasadnutia sa zúčastňuje plný počet poslancov, OZ je uznášaniaschopné. 

   2.Voľba návrhovej komisie
   	Návrhová komisia: predseda: Anikó Nagyová, člen: Peter Tóth
   	Hlasovaním za : 7, proti : 0,   zdržali sa : 0, návrh bol schválený. 

3. Určenie zapisovateľa a overovateľov zápisnice 
 zapisovateľka : Andrea Nagyová  overovatelia: Martina Kún Meton, Mgr. Makó Zuzana
 	Hlasovaním za : 7, proti: 0, zdržali sa : 0,  návrh bol schválený

4.Schválenie čerpania rozpočtu za II.Q.2024
Účtovníčka obce Andrea Nagyová predkladala správu o čerpaní rozpočtu. 
Dňa 12.07.2024 bola odovzdaná účtovná závierka za II.Q.2024 na Ministerstvo financií SR cez rozpočtový informačný systém samosprávy.
Obec dosiahla príjmy celkovo vo výške 395 179,60 € a výdavky celkovo vo výške 395 141,71 €. ( doklad priložený ).
Hlasovaním za: 7, proti: 0, zdržali sa hlasovania: 0, správa bola schválená


5. Stanovisko hlavného kontrolóra k úprave rozpočtu 
Hlavný kontrolór obce Ing. Jozef Török preštudoval návrh úpravy rozpočtu 2024 a navrhol vykonať úpravu rozpočtu.( doklad priložený).
Hlasovaním za : 7, proti: 0, zdržali sa : 0,  návrh bol schválený

6. Schválenie úpravy rozpočtu 2024
Pán starosta predkladal návrh úpravy rozpočtu na rok 2024. Vzhľadom na potrebné požiadavky v jednotlivých položkách a podpoložkách v príjmovej i výdavkovej časti schváleného rozpočtu, je nevyhnutné vykonať korekcie a to formou úpravy rozpočtovaných finančných prostriedkov. ( doklad priložený ). 
Hlavný kontrolór obce Ing. Jozef Török preštudoval návrh úpravy rozpočtu 2024 a navrhol vykonať úpravu rozpočtu.( doklad priložený).
Hlasovaním za : 7, proti: 0, zdržali sa : 0,  návrh bol schválený

7. Prerokovanie prevádzkovania Zberného dvora 
Obec prijala od Ministerstva životného prostredia SR nenávratný finančný príspevok na výstavbu zberného dvora v obci v sume 477 180,70 Eur, pričom celkové oprávnené výdavky projektu boli schválené vo výške 502 295,47 Eur. Regionálny úrad verejného zdravotníctva dňa 04.07.2024 vydal rozhodnutie so súhlasom na prevádzkovanie zberného dvora. Podmienky sú uverejnené na webovej stránke obce, ako aj na mieste zberného dvora v Malej Lúči. Otvorený bude od  2- ho septembra 2024 každú stredu a v sobotu. Kvôli efektívnosti využitia zberného dvora je veľmi dôležité, aby občania čím viac separovali odpad , väčšina odovzdaného odpadu je bezplatné, len zmiešaný odpad a stavebný odpad je spoplatnený 0,30 Eur za kg.        
Hlasovaním za 7, proti: 0, zdržali sa: 0.

 
8. Všeobecné informácie
Pán starosta oznámil členom nasledovné informácie:
Začínanie rekonštrukčných prác kultúrneho domu v rámci projektu „ Zníženie energetickej náročnosti budovy obecného úradu a kultúrneho domu vo Veľkej Lúči“ meškajú kvôli procesu verejného obstarávania, kde sa prihlásilo päť firiem. Toho času v súťaži sú dve firmy SOAR a Bala. 
Víťazná firma zaháji prácu až po podpísaní zmluvy o dielo.

 
9. Diskusia
Do diskusií sa nikto neprihlásil.


10. Návrh uznesení
Starosta obce vyzval predsedu návrhovej komisie Anikó Nagyovú, aby predniesla návrh uznesení. 
Hlasovaním za: 7, proti: 0, zdržali sa : 0,  návrh bol schválený




	U z n e s e n i a
zo zasadnutia OZ v Lúči na Ostrove konaného dňa 27.08.2024


UZNESENIE č.25/2024/OZ
OZ schvaľuje: programové body rokovania OZ, vymenovanie členov návrhovej , komisie, vymenovanie osobu zapisovateľa a overovateľov zápisnice.
UZNESENIE č.26/2024/OZ
OZ berie na vedomie schvaľuje správu o čerpaní rozpočtu za II.Q.2024  podľa Finančného výkazu o plnení rozpočtu subjektu verejnej správy, ktorý bol odoslaný na Ministerstvo financií SR cez rozpočtový informačný systém samosprávy.

UZNESENIE č.27/2024/OZ
OZ berie na vedomie a schvaľuje:
Stanovisko hlavného kontrolóra k úprave rozpočtu na rok 2024.

UZNESENIE č.28/2024/OZ
OZ berie na vedomie a schvaľuje úpravu rozpočtu na rok 2024.

UZNESENIE č.29/2024/OZ   
OZ berie na vedomie a schvaľuje prevádzkovania Zberného dvora v časti obce Malá Lúč
od 02.09.2024. 

UZNESENIE č.30/2024/OZ
OZ berie na vedomie a schvaľuje všeobecné informácie o projekte „Zníženie energetickej náročnosti budovy obecného úradu a kultúrneho domu vo Veľkej Lúči.“ 


12. Záver
Po vyčerpaní všetkých bodov programu pán starosta poďakoval všetkým prítomným 
za účasť a rokovanie OZ vyhlásil za ukončené.


V Lúči na Ostrove, dňa 27.08.2024

Overovatelia:



...................................................			.....................................................
Martina Kún Meton 					starosta obce: Mgr. Ladislav Kiss



...................................................
Mgr. Zuzana Makó 

